กฎกระทรวงศักยภาพของผู้ให้บริการจัดการกากกัมมันตรังสี การอนุญาตและการเลิกดำเนินการให้บริการจัดการกากกัมมันตรังสี พ.ศ. 2564
วันที่ประกาศ: 2021-12-31

content: กฎกระทรวง ศักยภาพของผู้ให้บริการจัดการกากกัมมันตรังสี การอนุญาตและการเลิกดำเนินการให้บริการจัดการกากกัมมันตรังสี พ.ศ. ๒๕๖๔
content: อาศัยอำนาจตามความในมาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๘๐ ประกอบกับมาตรา ๘ (๘) (๑๐) และ (๑๒) มาตรา ๔๖ (๒) มาตรา ๕๑ วรรคสี่ มาตรา ๕๒ มาตรา ๕๓ วรรคสาม มาตรา ๕๕
content: วรรคสามและวรรคสี่ มาตรา ๕๖ วรรคหนึ่ง มาตรา ๕๘ วรรคสาม มาตรา ๖๔ วรรคสี่และวรรคห้า มาตรา ๖๕ มาตรา ๖๗ วรรคหนึ่ง มาตรา ๗๐ วรรคสอง และมาตรา ๗๒ วรรคหนึ่ง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ รัฐมนตรีว่าการกระทรวงการอุดมศึกษา วิทยาศาสตร์
content: วิจัยและนวัตกรรมโดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ ดังต่อไปนี้
sectionNo: 1
sectionName:  
content: หมวด ๑ บททั่วไป
sectionNo: 1
content: ข้อ ๑ สถานที่ให้บริการจัดการกากกัมมันตรังสีมี ๒ ประเภท คือ (๑) สถานที่ให้บริการก่อนการขจัดกากกัมมันตรังสีที่ดำเนินการรวบรวม จำแนก คัดแยก จัดเก็บ บำบัด หรือปรับสภาพกากกัมมันตรังสี (๒)
sectionNo: 1
content: สถานที่ให้บริการขจัดกากกัมมันตรังสีที่ดำเนินการจัดเก็บกากกัมมันตรังสีในสถานที่หรือที่ตั้งแห่งใดแห่งหนึ่งโดยจะไม่มีการนำกากกัมมันตรังสีนั้นมาดำเนินการอื่นใดอีก
sectionNo: 2
content: ข้อ ๒ ผู้ใดประสงค์จะให้บริการจัดการกากกัมมันตรังสีต้องได้รับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสี ใบอนุญาตก่อสร้างสถานที่ให้บริการจัดการกากกัมมันตรังสี และใบอนุญาตดำเนินการให้บริการจัดการกากกัมมันตรังสีจากเลขาธิการโดยความเห็นชอบของคณะกรรมการตามลำดับ
sectionNo: 3
content: ข้อ ๓ ผู้ให้บริการจัดการกากกัมมันตรังสีต้องมีศักยภาพทางเทคนิคตามรายงานวิเคราะห์ความปลอดภัยของสถานที่ให้บริการจัดการกากกัมมันตรังสีที่เป็นไปตามมาตรฐานของทบวงการพลังงานปรมาณูระหว่างประเทศและกฎหมายที่เกี่ยวข้อง
sectionNo: 4
content: ข้อ ๔ ผู้ให้บริการจัดการกากกัมมันตรังสีต้องมีศักยภาพทางการเงิน ดังต่อไปนี้ (๑) สามารถจัดหาแหล่งเงินทุนเพื่อรองรับการดำเนินการของสถานที่ให้บริการจัดการกากกัมมันตรังสี (๒) สามารถดำรงสภาพคล่องทางการเงินที่จะดำเนินการสถานที่ให้บริการจัดการกากกัมมันตรังสีได้อย่างต่อเนื่อง
sectionNo: 5
content: ข้อ ๕ คำขอ ใบรับคำขอ ใบอนุญาต และใบแทนใบอนุญาตตามกฎกระทรวงนี้ ให้เป็นไปตามแบบที่เลขาธิการกำหนดโดยประกาศในราชกิจจานุเบกษา
sectionNo: 6
content: ข้อ ๖ การยื่นคำขอ การออกใบรับคำขอ การอนุญาต การต่ออายุใบอนุญาต และการออกใบแทนใบอนุญาตตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลักในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ ให้การดำเนินการดังกล่าวกระทำ ณ สำนักงาน
sectionNo: 7
content: ข้อ ๗ เพื่อเป็นการอำนวยความสะดวกในการแจ้งตามกฎกระทรวงนี้ เลขาธิการจะแจ้งแก่ผู้ขอรับใบอนุญาตและผู้รับอนุญาตโดยวิธีการทางอิเล็กทรอนิกส์ไปพร้อมกับหนังสือแจ้งด้วยก็ได้
sectionNo: 2
content: หมวด ๒ การอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสี
sectionNo: 1
content: ส่วนที่ ๑ การขอรับใบอนุญาตและการออกใบอนุญาต
sectionNo: 8
content: ข้อ ๘ ผู้ขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีต้องมีคุณสมบัติและไม่มีลักษณะต้องห้ามตามที่กำหนดไว้ในมาตรา ๔๖ และมาตรา ๔๗
sectionNo: 9
content: ข้อ ๙ ให้ผู้ขอรับใบอนุญาตตามข้อ ๘ ยื่นคำขอรับใบอนุญาตต่อเลขาธิการ พร้อมด้วยข้อมูล และเอกสารหรือหลักฐาน ดังต่อไปนี้ (๑) รายงานวิเคราะห์ความเหมาะสมของพื้นที่ที่จะตั้งสถานที่ให้บริการจัดการกากกัมมันตรังสีตามที่คณะกรรมการประกาศกำหนด (๒) ผลการศึกษาความเป็นไปได้ของโครงการ (๓)
sectionNo: 9
content: แผนการก่อสร้างและแผนประมาณการค่าใช้จ่ายที่ใช้ในการก่อสร้าง (๔) แผนการรักษาความมั่นคงปลอดภัย (๕) หนังสือแสดงการเป็นผู้ถือกรรมสิทธิ์ สิทธิครอบครอง หรือมีสิทธิในที่ดินอย่างอื่นสำหรับที่ดินที่จะใช้ก่อสร้างสถานที่ให้บริการจัดการกากกัมมันตรังสี
sectionNo: 10
content: ข้อ ๑๐ เมื่อได้รับคำขอรับใบอนุญาตตามข้อ ๙ แล้ว ให้เจ้าหน้าที่ตรวจสอบคำขอ รวมทั้งข้อมูล และเอกสารหรือหลักฐานว่าถูกต้องและครบถ้วนหรือไม่ ถ้าถูกต้องและครบถ้วน ให้ออกใบรับคำขอรับใบอนุญาตให้แก่ผู้ขอรับใบอนุญาต แต่หากเห็นว่าคำขอไม่ถูกต้องหรือยังขาดข้อมูล เอกสารหรือหลักฐานใด
sectionNo: 10
content: ให้แจ้งผู้ขอรับใบอนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้นให้แจ้งผู้ขอรับใบอนุญาตดำเนินการแก้ไขเพิ่มเติม หรือส่งข้อมูล เอกสารหรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้
sectionNo: 10
content: และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสาร หรือหลักฐานให้ถูกต้อง และครบถ้วนภายในระยะเวลาที่เจ้าหน้าที่กำหนดแต่ต้องไม่เกินสิบห้าวัน ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้เจ้าหน้าที่และผู้ขอรับใบอนุญาตลงนามไว้ในบันทึกนั้นด้วย
sectionNo: 10
content: ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต หรือไม่จัดส่งข้อมูล เอกสารหรือหลักฐานให้ถูกต้องและครบถ้วนภายในระยะเวลาที่เจ้าหน้าที่กำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้เจ้าหน้าที่จำหน่ายเรื่องออกจากสารบบ ในกรณีที่คำขอรับใบอนุญาต
sectionNo: 10
content: รวมทั้งข้อมูลและเอกสารหรือหลักฐานถูกต้องและครบถ้วน ให้ออกใบรับคำขอรับใบอนุญาตให้แก่ผู้ขอรับใบอนุญาตภายในเจ็ดวัน
sectionNo: 11
content: ข้อ ๑๑ ในการพิจารณาคำขอรับใบอนุญาต เจ้าหน้าที่อาจขอให้ผู้ขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีชี้แจง ให้ข้อเท็จจริง หรือให้ความเห็นเพิ่มเติมเพื่อประโยชน์แก่การพิจารณาก็ได้ ในกรณีที่ข้อมูลและเอกสารหรือหลักฐานเพียงพอต่อการพิจารณาแล้ว
sectionNo: 11
content: ให้สำนักงานจัดให้มีการรับฟังความเห็นของประชาชนตามส่วนที่ ๒ การรับฟังความเห็นของประชาชน และให้เลขาธิการเสนอคำขอรับใบอนุญาต ข้อมูล เอกสารหรือหลักฐาน ผลการรับฟังความเห็นของประชาชนและคำชี้แจงรายประเด็น พร้อมด้วยความเห็นต่อคณะกรรมการ
sectionNo: 11
content: ระยะเวลาในการพิจารณาตามวรรคหนึ่งต้องไม่เกินสองปีนับแต่วันที่ออกใบรับคำขอรับใบอนุญาต
sectionNo: 12
content: ข้อ ๑๒ ในกรณีที่คณะกรรมการพิจารณาแล้วเห็นชอบให้ผู้ขอรับใบอนุญาตใช้พื้นที่เพื่อตั้งสถานที่ให้บริการจัดการกากกัมมันตรังสี ให้เลขาธิการมีคำสั่งอนุญาตและแจ้งเป็นหนังสือให้ผู้ขอรับใบอนุญาตชำระค่าธรรมเนียมใบอนุญาตภายในสามสิบวันนับแต่วันที่ได้รับหนังสือแจ้งดังกล่าว
sectionNo: 12
content: และให้เลขาธิการออกใบอนุญาตให้แก่ผู้ขอรับใบอนุญาตภายในเจ็ดวันนับแต่วันที่ได้รับชำระค่าธรรมเนียม แต่หากผู้ขอรับใบอนุญาตไม่ชำระค่าธรรมเนียมใบอนุญาตภายในกำหนดเวลาดังกล่าว ให้ถือว่าผู้ขอรับใบอนุญาตไม่ประสงค์จะรับใบอนุญาตและให้เลขาธิการจำหน่ายเรื่องออกจากสารบบ
sectionNo: 12
content: ในกรณีที่คณะกรรมการพิจารณาแล้วไม่เห็นชอบให้ผู้ขอรับใบอนุญาตใช้พื้นที่เพื่อตั้งสถานที่ให้บริการจัดการกากกัมมันตรังสี ให้เลขาธิการมีคำสั่งไม่อนุญาตและแจ้งคำสั่งดังกล่าวเป็นหนังสือให้ผู้ขอรับใบอนุญาตทราบภายในสิบห้าวันนับแต่วันที่มีคำสั่งไม่อนุญาต ทั้งนี้ ให้ระบุเหตุผลของการไม่อนุญาต
sectionNo: 12
content: รวมทั้งแจ้งสิทธิในการฟ้องคดีต่อศาลปกครองให้ผู้ขอรับใบอนุญาตทราบด้วย
sectionNo: 13
content: ข้อ ๑๓ ใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีให้มีอายุตามที่กำหนดในใบอนุญาตแต่ไม่เกินสิบปี
sectionNo: 14
content: ข้อ ๑๔ ผู้รับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีที่ประสงค์จะต่ออายุใบอนุญาต ให้ยื่นคำขอต่ออายุใบอนุญาตต่อเลขาธิการล่วงหน้าไม่น้อยกว่าหนึ่งปีแต่ไม่เกินสามปีก่อนวันที่ใบอนุญาตเดิมสิ้นอายุ
sectionNo: 14
content: พร้อมด้วยรายงานวิเคราะห์ความเหมาะสมของพื้นที่ตั้งสถานที่ให้บริการจัดการกากกัมมันตรังสีที่ได้แก้ไขข้อมูลให้เป็นปัจจุบัน และข้อมูล เอกสารหรือหลักฐานตามที่ระบุไว้ในแบบคำขอต่ออายุใบอนุญาต ทั้งนี้ ให้ขอต่ออายุใบอนุญาตได้ครั้งละไม่เกินสิบปี
sectionNo: 15
content: ข้อ ๑๕ ในการพิจารณาคำขอต่ออายุใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสี ให้นำความในข้อ ๑๐ ข้อ ๑๑ และข้อ ๑๒ มาใช้บังคับด้วยโดยอนุโลม เว้นแต่การจัดให้มีการรับฟังความเห็นของประชาชนมิให้นำมาใช้บังคับ และระยะเวลาในการพิจารณาคำขอดังกล่าวจะต้องไม่เกินวันที่ใบอนุญาตเดิมสิ้นอายุ
sectionNo: 16
content: ข้อ ๑๖ ในกรณีที่ใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีชำรุดในสาระสำคัญ สูญหาย หรือถูกทำลาย ให้ผู้รับใบอนุญาตยื่นคำขอรับใบแทนใบอนุญาตต่อเลขาธิการพร้อมด้วยข้อมูล และเอกสารหรือหลักฐานตามที่ระบุไว้ในแบบคำขอรับใบแทนใบอนุญาตภายในสิบห้าวันนับแต่วันที่ทราบถึงการชำรุดในสาระสำคัญ
sectionNo: 16
content: สูญหาย หรือถูกทำลาย ในการพิจารณาคำขอรับใบแทนใบอนุญาต ให้นำความในข้อ ๑๐ มาใช้บังคับด้วยโดยอนุโลม ในกรณีที่คำขอรับใบแทนใบอนุญาต รวมทั้งข้อมูล และเอกสารหรือหลักฐานถูกต้อง และครบถ้วน ให้เลขาธิการออกใบแทนใบอนุญาต ใบแทนใบอนุญาตให้ใช้แบบใบอนุญาต โดยระบุคำว่า “ใบแทน” ด้วยอักษรสีแดงไว้ด้านบนของใบอนุญาต
sectionNo: 2
content: ส่วนที่ ๒ การรับฟังความเห็นของประชาชน
sectionNo: 17
content: ข้อ ๑๗ ในการพิจารณาออกใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสี ให้สำนักงานจัดให้มีการรับฟังความเห็นของประชาชนที่อยู่อาศัยในบริเวณโดยรอบพื้นที่ตั้งสถานที่ให้บริการจัดการกากกัมมันตรังสี เพื่อประกอบการพิจารณาด้วย
sectionNo: 17
content: การกำหนดบริเวณโดยรอบพื้นที่ตั้งสถานที่ให้บริการจัดการกากกัมมันตรังสีตามวรรคหนึ่ง ให้เป็นไปตามที่กำหนดไว้ในรายงานวิเคราะห์ความเหมาะสมของพื้นที่ตั้งสถานที่ให้บริการจัดการกากกัมมันตรังสีตามข้อ ๙ (๑)
sectionNo: 18
content: ข้อ ๑๘ สำนักงานต้องประกาศเผยแพร่ให้ประชาชนทราบถึงวิธีการรับฟังความเห็น ระยะเวลา สถานที่ และข้อมูลอย่างน้อย ดังต่อไปนี้ (๑) เหตุผลความจำเป็นและวัตถุประสงค์ของสถานที่ให้บริการจัดการกากกัมมันตรังสี (๒) คำอธิบายและสาระสำคัญของสถานที่ให้บริการจัดการกากกัมมันตรังสี (๓)
sectionNo: 18
content: รายละเอียดเกี่ยวกับผู้ขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสี (๔) ขั้นตอนและระยะเวลาดำเนินการให้บริการจัดการกากกัมมันตรังสี (๕) การออกแบบตามข้อกำหนดหรือมาตรฐานด้านความปลอดภัยและทางวิศวกรรม (๖) ลักษณะของพื้นที่ตั้ง (๗) มลพิษหรือสิ่งใด ๆ ที่มีผลกระทบต่อสิ่งแวดล้อม
sectionNo: 18
content: รวมทั้งอันตรายที่อาจเกิดขึ้น (๘) คำอธิบายวิธีป้องกันผลกระทบที่อาจเกิดขึ้นแก่ประชาชน รวมทั้งมาตรการป้องกัน แก้ไข หรือเยียวยาความเดือดร้อนหรือความเสียหายที่อาจเกิดขึ้น ตลอดจนการควบคุมกำกับดูแล สำนักงานอาจประกาศเผยแพร่ข้อมูลรายละเอียดอื่นนอกจากข้อมูลตามวรรคหนึ่ง
sectionNo: 18
content: ที่จำเป็นและเพียงพอแก่การที่ประชาชนจะเข้าใจและสามารถแสดงความเห็นได้ การประกาศเผยแพร่ตามวรรคหนึ่งต้องไม่น้อยกว่าเก้าสิบวันก่อนวันเริ่มต้นการรับฟังความเห็นของประชาชน
sectionNo: 19
content: ข้อ ๑๙ เมื่อดำเนินการรับฟังความเห็นของประชาชนแล้ว ให้สำนักงานสรุปรวบรวมประเด็นความเห็นของประชาชนแล้วส่งให้ผู้ขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสี และประกาศให้ประชาชนทราบภายในสิบห้าวันนับแต่วันที่การรับฟังความเห็นของประชาชนเสร็จสิ้น
sectionNo: 20
content: ข้อ ๒๐ ให้ผู้ขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีส่งคำชี้แจงตามประเด็นความเห็นของประชาชนในบริเวณโดยรอบพื้นที่ตั้งสถานที่ให้บริการจัดการกากกัมมันตรังสีเป็นรายประเด็นแก่สำนักงานภายในเวลาที่สำนักงานกำหนด
sectionNo: 20
content: และให้สำนักงานประกาศคำชี้แจงดังกล่าวให้ประชาชนทราบภายในสิบห้าวันนับแต่วันที่สำนักงานได้รับคำชี้แจง
sectionNo: 21
content: ข้อ ๒๑
sectionNo: 21
content: ในกรณีที่เลขาธิการพิจารณาความเห็นของประชาชนและคำชี้แจงจากผู้ขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีแล้วเห็นว่าการตั้งสถานที่ให้บริการจัดการกากกัมมันตรังสีอาจก่อให้เกิดผลกระทบต่อประชาชนในบริเวณโดยรอบพื้นที่ตั้งสถานที่ให้บริการจัดการกากกัมมันตรังสีมากกว่าข้อมูลที่เผยแพ
sectionNo: 21
content: ร่ตามข้อ ๑๘ (๗) หรือมาตรการป้องกัน แก้ไข หรือเยียวยาความเดือดร้อนหรือความเสียหายที่อาจเกิดขึ้นตามข้อ ๑๘ (๘) ยังไม่เหมาะสมหรือไม่เพียงพอกับผลกระทบที่อาจเกิดขึ้น ให้แจ้งผู้ขอรับใบอนุญาตทราบ หากผู้ขอรับใบอนุญาตประสงค์จะดำเนินการขอรับใบอนุญาตต่อไป ให้ผู้ขอรับใบอนุญาตกำหนดมาตรการเพิ่มเติม
sectionNo: 21
content: และให้สำนักงานประกาศมาตรการเพิ่มเติมดังกล่าวให้ประชาชนทราบภายในสิบห้าวันนับแต่วันที่สำนักงานได้รับแจ้งมาตรการเพิ่มเติมดังกล่าว
sectionNo: 22
content: ข้อ ๒๒ ประกาศตามข้อ ๑๘ ข้อ ๑๙ ข้อ ๒๐ และข้อ ๒๑ ให้ปิดไว้โดยเปิดเผย ณ สถานที่ปิดประกาศของสำนักงาน บริเวณพื้นที่ตั้งสถานที่ให้บริการจัดการกากกัมมันตรังสี และสถานที่ทำการขององค์กรปกครองส่วนท้องถิ่นโดยรอบพื้นที่ตั้งสถานที่ให้บริการจัดการกากกัมมันตรังสี
sectionNo: 22
content: รวมทั้งให้เผยแพร่ประกาศในระบบเครือข่ายสารสนเทศของสำนักงานด้วย
sectionNo: 23
content: ข้อ ๒๓ ให้สำนักงานสรุปรวบรวมประเด็นความเห็นของประชาชนและคำชี้แจงรายประเด็น รวมทั้งมาตรการเพิ่มเติมในกรณีที่ผู้ขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีได้ดำเนินการตามข้อ ๒๑ โดยให้นำมาผนวกไว้กับเอกสารประกอบการพิจารณาของเลขาธิการและคณะกรรมการ
sectionNo: 3
content: หมวด ๓ การอนุญาตก่อสร้างสถานที่ให้บริการจัดการกากกัมมันตรังสี
sectionNo: 24
content: ข้อ ๒๔ ผู้ขอรับใบอนุญาตก่อสร้างสถานที่ให้บริการจัดการกากกัมมันตรังสีต้องมีคุณสมบัติและไม่มีลักษณะต้องห้ามตามที่กำหนดไว้ในมาตรา ๔๖ และมาตรา ๔๗
sectionNo: 25
content: ข้อ ๒๕ ให้ผู้ขอรับใบอนุญาตตามข้อ ๒๔ ยื่นคำขอรับใบอนุญาตต่อเลขาธิการ พร้อมด้วยข้อมูล และเอกสารหรือหลักฐาน ดังต่อไปนี้ (๑) เลขที่ใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสี (๒) รายงานวิเคราะห์ความปลอดภัยของสถานที่ให้บริการจัดการกากกัมมันตรังสีฉบับเบื้องต้น
sectionNo: 25
content: ซึ่งมีข้อมูลและรายละเอียดตามภาคผนวกท้ายกฎกระทรวงนี้ (๓) ข้อมูลการออกแบบเบื้องต้น (๔) แผนการเตรียมพื้นที่ก่อสร้าง การก่อสร้างและการติดตั้งระบบอุปกรณ์ รวมทั้งเส้นทางการขนส่งวัสดุและอุปกรณ์เครื่องมือสำหรับการก่อสร้าง (๕) แผนการทดสอบระบบเครื่องจักรและอุปกรณ์ (๖)
sectionNo: 25
content: ข้อมูลความเชี่ยวชาญและความน่าเชื่อถือขององค์กรและบุคลากรหลักที่รับผิดชอบงานก่อสร้างสถานที่ให้บริการจัดการกากกัมมันตรังสี เช่น ผู้จัดการโครงการก่อสร้าง และผู้ควบคุมงานก่อสร้าง (๗) ข้อมูลระบบการบริหารจัดการโครงการก่อสร้างและระบบประกันคุณภาพการก่อสร้าง (๘)
sectionNo: 25
content: แผนการรักษาความมั่นคงปลอดภัยในระหว่างการก่อสร้าง (๙) เอกสารหรือหลักฐานทางการเงินที่แสดงถึง (ก) ประมาณการค่าใช้จ่ายในการก่อสร้าง (ข) แผนการจัดหาเงินทุนในการก่อสร้าง ซึ่งอย่างน้อยต้องมีข้อมูลที่แสดงถึงแหล่งที่มาของเงินทุน สมมุติฐานในการจัดหาเงินทุน และปัจจัยเสี่ยงที่อาจมีผลกระทบต่อแผนการจัดหาเงินทุน
sectionNo: 25
content: (ค) งบการเงินประจำปีล่าสุดที่ผู้สอบบัญชีรับอนุญาตได้ตรวจสอบและให้ความเห็นแล้วหรือรายงานเกี่ยวกับงบประมาณหรือฐานะทางการเงินอื่นที่มีลักษณะคล้ายคลึงกัน (๑๐) แผนการจัดการความเสี่ยงของโครงการก่อสร้าง (๑๑) ในกรณีผู้ขอรับใบอนุญาตเป็นนิติบุคคลซึ่งเป็นคนต่างด้าวตามกฎหมายว่าด้วยการประกอบธุรกิจของคนต่างด้าว
sectionNo: 25
content: ให้ยื่นหนังสือแต่งตั้งผู้แทนซึ่งมีหน้าที่รับผิดชอบดำเนินกิจการในราชอาณาจักรไทยซึ่งลงนามโดยผู้มีอำนาจลงนามผูกพันนิติบุคคลนั้นด้วย
sectionNo: 26
content: ข้อ ๒๖ ในการพิจารณาคำขอรับใบอนุญาตก่อสร้างสถานที่ให้บริการจัดการกากกัมมันตรังสีให้นำความในข้อ ๑๐ ข้อ ๑๑ และข้อ ๑๒ มาใช้บังคับด้วยโดยอนุโลม เว้นแต่การจัดให้มีการรับฟังความเห็นของประชาชนมิให้นำมาใช้บังคับ และระยะเวลาในการพิจารณาคำขอดังกล่าวจะต้องไม่เกินสามปีนับแต่วันที่ออกใบรับคำขอรับใบอนุญาต
sectionNo: 27
content: ข้อ ๒๗ ใบอนุญาตก่อสร้างสถานที่ให้บริการจัดการกากกัมมันตรังสีให้มีอายุตามที่กำหนดในใบอนุญาตแต่ไม่เกินสิบปี
sectionNo: 28
content: ข้อ ๒๘ ให้ผู้รับใบอนุญาตก่อสร้างสถานที่ให้บริการจัดการกากกัมมันตรังสีรายงานความคืบหน้าในการก่อสร้างต่อเลขาธิการตามระยะเวลาที่กำหนดไว้ในรายงานวิเคราะห์ความปลอดภัยของสถานที่ให้บริการจัดการกากกัมมันตรังสีฉบับเบื้องต้นซึ่งมีข้อมูลและรายละเอียดตามภาคผนวกท้ายกฎกระทรวงนี้
sectionNo: 29
content: ข้อ ๒๙ ในกรณีที่การก่อสร้างสถานที่ให้บริการจัดการกากกัมมันตรังสีแล้วเสร็จ ให้ผู้รับใบอนุญาตก่อสร้างสถานที่ให้บริการจัดการกากกัมมันตรังสีดำเนินการทดสอบระบบเครื่องจักรและอุปกรณ์ตามแผนที่ได้ยื่นไว้ตามข้อ ๒๕ (๕) โดยแจ้งวัน เวลา
sectionNo: 29
content: และระยะเวลาทดสอบระบบเครื่องจักรและอุปกรณ์ให้เลขาธิการทราบล่วงหน้าไม่น้อยกว่าสิบห้าวัน เพื่อให้พนักงานเจ้าหน้าที่เข้าไปตรวจสอบการทดสอบดังกล่าว เมื่อดำเนินการทดสอบระบบเครื่องจักรและอุปกรณ์แล้วเสร็จ ให้ผู้รับใบอนุญาตจัดทำรายงานการทดสอบระบบเครื่องจักรและอุปกรณ์เสนอเลขาธิการเพื่อพิจารณาให้ความเห็นชอบ
sectionNo: 30
content: ข้อ ๓๐ ผู้รับใบอนุญาตก่อสร้างสถานที่ให้บริการจัดการกากกัมมันตรังสีซึ่งประสงค์จะต่ออายุใบอนุญาต ให้ยื่นคำขอต่ออายุใบอนุญาตต่อเลขาธิการล่วงหน้าไม่น้อยกว่าหนึ่งปีแต่ไม่เกินสามปีก่อนวันที่ใบอนุญาตเดิมสิ้นอายุ
sectionNo: 30
content: พร้อมด้วยรายงานวิเคราะห์ความปลอดภัยของสถานที่ให้บริการจัดการกากกัมมันตรังสีฉบับเบื้องต้นที่ได้แก้ไขข้อมูลให้เป็นปัจจุบัน และข้อมูล เอกสารหรือหลักฐานตามที่ระบุไว้ในแบบคำขอต่ออายุใบอนุญาต ทั้งนี้ ให้ขอต่ออายุใบอนุญาตได้เพียงครั้งเดียวเป็นระยะเวลาไม่เกินสิบปี
sectionNo: 31
content: ข้อ ๓๑ ในการพิจารณาคำขอต่ออายุใบอนุญาตก่อสร้างสถานที่ให้บริการจัดการกากกัมมันตรังสี ให้นำความในข้อ ๑๐ ข้อ ๑๑ และข้อ ๑๒ มาใช้บังคับด้วยโดยอนุโลม เว้นแต่การจัดให้มีการรับฟังความเห็นของประชาชนมิให้นำมาใช้บังคับ และระยะเวลาในการพิจารณาคำขอดังกล่าวจะต้องไม่เกินวันที่ใบอนุญาตเดิมสิ้นอายุ
sectionNo: 32
content: ข้อ ๓๒ ในกรณีที่ใบอนุญาตก่อสร้างสถานที่ให้บริการจัดการกากกัมมันตรังสีชำรุดในสาระสำคัญ สูญหาย หรือถูกทำลาย ให้นำความในข้อ ๑๖ มาใช้บังคับแก่การขอรับใบแทนใบอนุญาตและการออกใบแทนใบอนุญาต ด้วยโดยอนุโลม
sectionNo: 4
content: หมวด ๔ การอนุญาตดำเนินการให้บริการจัดการกากกัมมันตรังสี
sectionNo: 33
content: ข้อ๓๓ ผู้ขอรับใบอนุญาตดำเนินการให้บริการจัดการกากกัมมันตรังสีต้องมีคุณสมบัติและไม่มีลักษณะต้องห้ามตามที่กำหนดไว้ในมาตรา๔๖ และมาตรา ๔๗
sectionNo: 34
content: ข้อ ๓๔ ให้ผู้ขอรับใบอนุญาตตามข้อ ๓๓ ยื่นคำขอรับใบอนุญาตต่อเลขาธิการ พร้อมด้วยข้อมูล และเอกสารหรือหลักฐาน ดังต่อไปนี้ (๑) เลขที่ใบอนุญาตก่อสร้างสถานที่ให้บริการจัดการกากกัมมันตรังสี (๒) รายงานวิเคราะห์ความปลอดภัยของสถานที่ให้บริการจัดการกากกัมมันตรังสีฉบับสมบูรณ์
sectionNo: 34
content: ซึ่งอย่างน้อยต้องประกอบด้วยข้อมูลที่เป็นปัจจุบันของรายงานวิเคราะห์ความปลอดภัยของสถานที่ให้บริการจัดการกากกัมมันตรังสีฉบับเบื้องต้น และรายงานการทดสอบระบบเครื่องจักรและอุปกรณ์ที่ได้รับความเห็นชอบจากเลขาธิการ (๓) เอกสารหรือหลักฐานทางการเงินที่แสดงถึง (ก)
sectionNo: 34
content: ประมาณการค่าใช้จ่ายสำหรับการดำเนินการตลอดอายุใบอนุญาต (ข) แผนการจัดหาเงินทุนและประมาณการรายได้ ซึ่งอย่างน้อยต้องมีข้อมูลที่แสดงถึงแหล่งที่มาของเงินทุน สมมุติฐานในการจัดหาเงินทุนและประมาณการรายได้ รวมทั้งปัจจัยเสี่ยงที่อาจมีผลกระทบต่อแผนการจัดหาเงินทุนและประมาณการรายได้ (ค)
sectionNo: 34
content: งบการเงินประจำปีล่าสุดที่ผู้สอบบัญชีรับอนุญาตได้ตรวจสอบและให้ความเห็นแล้วหรือรายงานเกี่ยวกับงบประมาณหรือฐานะทางการเงินอื่นที่มีลักษณะคล้ายคลึงกัน (ง) แผนการจัดหาหลักประกันในการจัดการกากกัมมันตรังสีที่เกิดจากการดำเนินการตามแผนการเลิกดำเนินการสถานที่ให้บริการจัดการกากกัมมันตรังสี (๔)
sectionNo: 34
content: ในกรณีผู้ขอรับใบอนุญาตเป็นนิติบุคคลซึ่งเป็นคนต่างด้าวตามกฎหมายว่าด้วยการประกอบธุรกิจของคนต่างด้าว ให้ยื่นหนังสือแต่งตั้งผู้แทนซึ่งมีหน้าที่รับผิดชอบดำเนินกิจการในราชอาณาจักรไทยซึ่งลงนามโดยผู้มีอำนาจลงนามผูกพันนิติบุคคลนั้นด้วย
sectionNo: 35
content: ข้อ ๓๕ ในการพิจารณาคำขอรับใบอนุญาตดำเนินการให้บริการจัดการกากกัมมันตรังสี ให้นำความในข้อ ๑๐ ข้อ ๑๑ และข้อ ๑๒ มาใช้บังคับด้วยโดยอนุโลม เว้นแต่การจัดให้มีการรับฟังความเห็นของประชาชนมิให้นำมาใช้บังคับ และระยะเวลาในการพิจารณาคำขอดังกล่าวจะต้องไม่เกินสามปีนับแต่วันที่ออกใบรับคำขอรับใบอนุญาต
sectionNo: 36
content: ข้อ ๓๖ ใบอนุญาตดำเนินการให้บริการจัดการกากกัมมันตรังสีให้มีอายุตามที่กำหนดในใบอนุญาตแต่ไม่เกินหกสิบปี
sectionNo: 37
content: ข้อ ๓๗ ผู้รับใบอนุญาตดำเนินการให้บริการจัดการกากกัมมันตรังสีมีหน้าที่ทบทวนและปรับปรุงรายงานวิเคราะห์ความปลอดภัยของสถานที่ให้บริการจัดการกากกัมมันตรังสีทุก ๆ สิบปี หรือก่อนครบกำหนดระยะเวลาทุก ๆ สิบปี
sectionNo: 37
content: เมื่อเลขาธิการสั่งให้ดำเนินการทบทวนและปรับปรุงรายงานวิเคราะห์ความปลอดภัยของสถานที่ให้บริการจัดการกากกัมมันตรังสี ในกรณีที่เลขาธิการเห็นว่ามีเหตุทำให้รายงานนั้นไม่เหมาะสมกับสถานการณ์ปัจจุบัน เพื่อประโยชน์ในการติดตามการดำเนินการทบทวนและปรับปรุงรายงานตามวรรคหนึ่ง
sectionNo: 37
content: เลขาธิการอาจสั่งให้ผู้รับใบอนุญาตรายงานความก้าวหน้าของการดำเนินการต่อเลขาธิการภายในระยะเวลาที่กำหนด รายงานวิเคราะห์ความปลอดภัยของสถานที่ให้บริการจัดการกากกัมมันตรังสีที่ได้มีการทบทวนและปรับปรุงตามวรรคหนึ่ง ต้องแสดงรายละเอียดเกี่ยวกับข้อมูลที่แก้ไขปรับปรุงจากรายงานฉบับเดิม
sectionNo: 37
content: รวมทั้งข้อมูลที่ใช้สนับสนุนการแก้ไขปรับปรุงรายงานฉบับต่อไป (ถ้ามี)
sectionNo: 38
content: ข้อ ๓๘ ผู้รับใบอนุญาตดำเนินการให้บริการจัดการกากกัมมันตรังสีที่ประสงค์จะต่ออายุใบอนุญาต ให้ยื่นคำขอต่ออายุใบอนุญาตต่อเลขาธิการล่วงหน้าไม่น้อยกว่าสามปีแต่ไม่เกินสิบปีก่อนวันที่ใบอนุญาตเดิมสิ้นอายุ
sectionNo: 38
content: พร้อมด้วยรายงานวิเคราะห์ความปลอดภัยของสถานที่ให้บริการจัดการกากกัมมันตรังสีฉบับสมบูรณ์ที่ได้แก้ไขข้อมูลให้เป็นปัจจุบัน และข้อมูล เอกสารหรือหลักฐานตามที่ระบุไว้ในแบบคำขอต่ออายุใบอนุญาต ทั้งนี้ ให้ขอต่ออายุใบอนุญาตได้ครั้งละไม่เกินสิบปี
sectionNo: 39
content: ข้อ ๓๙ ในการพิจารณาคำขอต่ออายุใบอนุญาตดำเนินการให้บริการจัดการกากกัมมันตรังสี ให้นำความในข้อ ๑๐ ข้อ ๑๑ และข้อ ๑๒ มาใช้บังคับด้วยโดยอนุโลม เว้นแต่การจัดให้มีการรับฟังความเห็นของประชาชนมิให้นำมาใช้บังคับ และระยะเวลาในการพิจารณาคำขอดังกล่าวจะต้องไม่เกินวันที่ใบอนุญาตเดิมสิ้นอายุ
sectionNo: 40
content: ข้อ ๔๐ ในกรณีที่ใบอนุญาตดำเนินการให้บริการจัดการกากกัมมันตรังสีชำรุดในสาระสำคัญ สูญหาย หรือถูกทำลาย ให้นำความในข้อ ๑๖ มาใช้บังคับแก่การขอรับใบแทนใบอนุญาตและการออกใบแทนใบอนุญาต ด้วยโดยอนุโลม
sectionNo: 5
content: หมวด ๕ การอนุญาตเลิกดำเนินการให้บริการจัดการกากกัมมันตรังสี
sectionNo: 41
content: ข้อ ๔๑ ผู้รับใบอนุญาตดำเนินการให้บริการจัดการกากกัมมันตรังสีที่ประสงค์จะเลิกดำเนินการ ต้องได้รับใบอนุญาตเลิกดำเนินการให้บริการจัดการกากกัมมันตรังสี โดยให้ยื่นคำขอรับใบอนุญาตต่อเลขาธิการก่อนการเลิกดำเนินการไม่น้อยกว่าสามปี พร้อมด้วยข้อมูล และเอกสารหรือหลักฐาน ดังต่อไปนี้ (๑)
sectionNo: 41
content: เลขที่ใบอนุญาตดำเนินการให้บริการจัดการกากกัมมันตรังสี (๒) เอกสารหรือหลักฐานทางการเงินที่แสดงถึง (ก) ประมาณการค่าใช้จ่ายสำหรับการรื้อถอน (ข) รายงานผลการวิเคราะห์ฐานะทางการเงินที่เพียงพอต่อค่าใช้จ่ายในการเลิกดำเนินการให้บริการจัดการกากกัมมันตรังสีจนแล้วเสร็จ
sectionNo: 41
content: พร้อมทั้งเอกสารหรือหลักฐานทางการเงินที่เกี่ยวข้อง (ค) งบการเงินประจำปีล่าสุดที่ผู้สอบบัญชีรับอนุญาตได้ตรวจสอบและให้ความเห็นแล้ว หรือรายงานเกี่ยวกับงบประมาณหรือฐานะทางการเงินอื่นที่มีลักษณะคล้ายคลึงกัน (๓)
sectionNo: 41
content: แผนการเลิกดำเนินการให้บริการจัดการกากกัมมันตรังสีตามที่กำหนดไว้ในรายงานวิเคราะห์ความปลอดภัยของสถานที่ให้บริการจัดการกากกัมมันตรังสีฉบับสมบูรณ์ โดยต้องมีการปรับปรุงแผนดังกล่าวให้เป็นปัจจุบัน (๔) ในกรณีผู้ขอรับใบอนุญาตเป็นนิติบุคคลซึ่งเป็นคนต่างด้าวตามกฎหมายว่าด้วยการประกอบธุรกิจของคนต่างด้าว
sectionNo: 41
content: ให้ยื่นหนังสือแต่งตั้งผู้แทนที่มีหน้าที่รับผิดชอบดำเนินกิจการในราชอาณาจักรไทย ซึ่งลงนามโดยผู้มีอำนาจลงนามผูกพันนิติบุคคลนั้นด้วย
sectionNo: 42
content: ข้อ ๔๒ ในการพิจารณาคำขอรับใบอนุญาตเลิกดำเนินการให้บริการจัดการกากกัมมันตรังสี ให้นำความในข้อ ๑๐ ข้อ ๑๑ และข้อ ๑๒ มาใช้บังคับด้วยโดยอนุโลม เว้นแต่การจัดให้มีการรับฟังความเห็นของประชาชนมิให้นำมาใช้บังคับ และระยะเวลาในการพิจารณาคำขอดังกล่าวจะต้องไม่เกินสามปีนับแต่วันที่ออกใบรับคำขอรับใบอนุญาต
sectionNo: 43
content: ข้อ ๔๓ ผู้รับใบอนุญาตเลิกดำเนินการให้บริการจัดการกากกัมมันตรังสีที่ประสงค์จะแก้ไขแผนการเลิกดำเนินการให้บริการจัดการกากกัมมันตรังสี ให้ยื่นแผนฉบับแก้ไขต่อเลขาธิการล่วงหน้าอย่างน้อยหกเดือนก่อนดำเนินการตามแผนฉบับแก้ไข ทั้งนี้
sectionNo: 43
content: แผนฉบับแก้ไขดังกล่าวจะต้องได้รับความเห็นชอบจากเลขาธิการก่อนดำเนินการตามแผนฉบับแก้ไขนั้น ในการพิจารณาแผนการเลิกดำเนินการให้บริการจัดการกากกัมมันตรังสีฉบับแก้ไข ให้นำความในข้อ ๑๐ มาใช้บังคับด้วยโดยอนุโลม
sectionNo: 44
content: ข้อ ๔๔ ใบอนุญาตเลิกดำเนินการให้บริการจัดการกากกัมมันตรังสีให้มีอายุไม่เกินระยะเวลาที่กำหนดไว้ในแผนการเลิกดำเนินการหรือแผนการเลิกดำเนินการฉบับแก้ไข แล้วแต่กรณี
content: บทเฉพาะกาล
sectionNo: 45
content: ข้อ ๔๕ ผู้ใดให้บริการจัดการกากกัมมันตรังสีอยู่ก่อนวันที่กฎกระทรวงนี้ใช้บังคับ ให้ยื่นคำขอรับใบอนุญาตดำเนินการให้บริการจัดการกากกัมมันตรังสีภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับ
sectionNo: 45
content: โดยไม่ต้องขอรับใบอนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีและใบอนุญาตก่อสร้างสถานที่ให้บริการจัดการกากกัมมันตรังสี และเมื่อได้ยื่นคำขอรับใบอนุญาตแล้ว ให้ดำเนินการให้บริการจัดการกากกัมมันตรังสีต่อไปได้จนกว่าจะได้รับแจ้งคำสั่งไม่อนุญาตจากเลขาธิการ
sectionNo: 45
content: ในกรณีที่ผู้ให้บริการจัดการกากกัมมันตรังสีตามวรรคหนึ่งประสงค์จะดำเนินกิจกรรมอื่นเพิ่มเติมที่เกี่ยวกับการให้บริการจัดการกากกัมมันตรังสี หรือประสงค์ที่จะตั้งสถานที่ให้บริการจัดการกากกัมมันตรังสีเพิ่มเติมหลังจากกฎกระทรวงนี้ใช้บังคับ
sectionNo: 45
content: ผู้ให้บริการจัดการกากกัมมันตรังสีนั้นต้องดำเนินการตามที่กำหนดในกฎกระทรวงนี้
content: ให้ไว้ ณ วันที่ ๒๓ พฤศจิกายน พ.ศ. ๒๕๖๔ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรม
sectionName: ภาคผนวก
content: ภาคผนวก รายละเอียดของรายงานวิเคราะห์ความปลอดภัย ของสถานที่ให้บริการจัดการกากกัมมันตรังสีฉบับเบื้องต้น รายงานวิเคราะห์ความปลอดภัยของสถานที่ให้บริการจัดการกากกัมมันตรังสี ฉบับเบื้องต้น มีจำนวน ๑๔ บท ประกอบด้วยรายละเอียด ดังต่อไปนี้ บทที่ ๑ บทนำ ๑.๑
sectionName: ภาคผนวก
content: ความเป็นมาในการจัดตั้งสถานที่ให้บริการจัดการกากกัมมันตรังสี ๑.๒ วัตถุประสงค์ของรายงาน ๑.๓ กฎหมายที่เกี่ยวข้อง ๑.๔ บทบาทและหน้าที่ของหน่วยงานหรือองค์กรต่าง ๆ ที่เกี่ยวข้อง ๑.๕ การมีส่วนร่วมของประชาชน และการรับฟังความเห็นของประชาชน และผู้เกี่ยวข้อง (ถ้ามี) บทที่ ๒
sectionName: ภาคผนวก
content: ขอบเขตของรายงานวิเคราะห์ความเหมาะสมของพื้นที่ตั้งและความปลอดภัยของสถานที่ให้บริการจัดการกากกัมมันตรังสี ๒.๑ กิจกรรมภายในสถานที่ให้บริการจัดการกากกัมมันตรังสี ๒.๒ ขอบเขตของพื้นที่ตั้งและพื้นที่โดยรอบของกิจกรรมหรือสถานที่ให้บริการจัดการกากกัมมันตรังสี ๒.๓
sectionName: ภาคผนวก
content: ขั้นตอนในการดำเนินงานของสถานที่ให้บริการจัดการกากกัมมันตรังสี ๒.๔ ข้อมูลระบบการบริหารจัดการด้านความเหมาะสมของพื้นที่ตั้ง และระบบการบริหารจัดการด้านความปลอดภัยของสถานที่ให้บริการจัดการกากกัมมันตรังสี และการประกันคุณภาพการก่อสร้าง ๒.๕ แผนการเตรียมพื้นที่ก่อสร้าง การก่อสร้างและการติดตั้งระบบอุปกรณ์
sectionName: ภาคผนวก
content: รวมทั้งเส้นทางการขนส่งวัสดุและอุปกรณ์เครื่องมือสำหรับการก่อสร้าง ๒.๖ แผนการจัดการกากกัมมันตรังสี บทที่ ๓ หลักการด้านความปลอดภัย ๓.๑ หลักการในการบริหารจัดการด้านความปลอดภัยในแต่ละขั้นตอนที่ใช้ในการก่อสร้าง การดำเนินการ และการเลิกดำเนินการสถานที่ให้บริการจัดการกากกัมมันตรังสี
sectionName: ภาคผนวก
content: รวมทั้งการจัดการกากกัมมันตรังสี ๓.๒ การประยุกต์ใช้หลักการและวิธีการทางวิทยาศาสตร์และวิศวกรรมที่เหมาะสม ๓.๓ การบริหารจัดการความเสี่ยงของแผนหรือวิธีการต่าง ๆ พร้อมหลักฐานที่ใช้สนับสนุนหลักการด้านความปลอดภัย ๓.๔ หลักในการพิจารณาเลือกวิธีการที่เหมาะสมในกระบวนการจัดการกากกัมมันตรังสี
sectionName: ภาคผนวก
content: และการพิจารณาถึงความสัมพันธ์ของขั้นตอนต่าง ๆ ในการจัดการกากกัมมันตรังสี ๓.๕ ลักษณะเฉพาะด้านความปลอดภัยในการออกแบบสถานที่ให้บริการจัดการกากก้มมันตรังสี เช่น การป้องกันเชิงลึก ระบบความปลอดภัยในหลาย ๆ ด้าน การกำบังรังสีและการกักกั้น บทที่ ๔ คุณลักษณะและความเหมาะสมของพื้นที่ตั้ง ๔.๑ กรรมสิทธิ์ในที่ดิน
sectionName: ภาคผนวก
content: สิทธิครอบครอง หรือสิทธิในที่ดินอย่างอื่นตลอดช่วงการดำเนินการของสถานที่ให้บริการจัดการกากกัมมันตรังสีจนกระทั่งเลิกดำเนินการ ๔.๒ แผนที่แสดงพื้นที่ตั้ง ตำแหน่งของอาคารและสถานที่ให้บริการจัดการกากกัมมันตรังสี และสถานที่ในบริเวณใกล้เคียง เช่น เขตอุตสาหกรรม เส้นทางคมนาคม และพื้นที่เกษตรกรรม ๔.๓
sectionName: ภาคผนวก
content: ผลกระทบที่อาจเกิดขึ้นจากเหตุการณ์ภายนอกทั้งจากธรรมชาติและการกระทำของมนุษย์ที่อาจมีผลต่อความปลอดภัยของสถานที่ให้บริการจัดการกากกัมมันตรังสี ๔.๔
sectionName: ภาคผนวก
content: ผลการตรวจวัดระดับรังสีอ้างอิงก่อนการขออนุญาตให้ใช้พื้นที่เพื่อตั้งสถานที่ให้บริการจัดการกากกัมมันตรังสีในบริเวณพื้นที่ตั้งสถานที่ให้บริการจัดการกากกัมมันตรังสี และผลการสำรวจทางรังสีก่อนการขออนุญาตก่อสร้างหรือการขออนุญาตดำเนินการสถานที่ให้บริการจัดการกากกัมมันตรังสี
sectionName: ภาคผนวก
content: และในกรณีการต่ออายุใบอนุญาตดำเนินการสถานที่ให้บริการจัดการกากกัมมันตรังสี จะต้องทำรายงานการสำรวจทางรังสีตลอดช่วงการดำเนินการของสถานที่ให้บริการจัดการกากกัมมันตรังสี ๔.๕ คุณลักษณะทางกายภาพของพื้นที่ตั้งที่ได้จากการสำรวจภายในพื้นที่และการทดลองจากห้องปฏิบัติการ ซึ่งอย่างน้อยต้องมีข้อมูล ดังต่อไปนี้
sectionName: ภาคผนวก
content: (ก) ลักษณะทางอุตุนิยมวิทยา ต้องอธิบายรายละเอียดถึงความเร็วลม ทิศทางของลม อุณหภูมิอากาศ ความชื้นในอากาศ ความกดอากาศ ปริมาณน้ำฝน และแนวร่องมรสุม ตลอดจนโอกาสเกิดพายุไต้ฝุ่นหรือพายุโซนร้อนของพื้นที่ตั้ง (ข) ลักษณะทางอุทกธรณีวิทยาและอุทกวิทยา
sectionName: ภาคผนวก
content: ต้องอธิบายเกี่ยวกับลักษณะของแหล่งน้ำบนผิวดินและแหล่งน้ำใต้ดินในพื้นที่ตั้ง รวมถึงสถิติปริมาณน้ำในพื้นที่ย้อนหลังอย่างน้อยสิบปี ในกรณีที่พื้นที่ตั้งอยู่ใกล้ชายฝั่งทะเลหรือแหล่งน้ำขนาดใหญ่ จะต้องแสดงข้อมูลระดับน้ำขึ้นน้ำลง คลื่นยักษ์ คลื่นลม สึนามิ คลื่นน้ำกระฉอก การกัดเซาะชายฝั่ง ข้อมูลสมุทรศาสตร์
sectionName: ภาคผนวก
content: คุณภาพน้ำทะเล การไหลหมุนเวียนของน้ำทะเล และข้อมูลอื่นที่เกี่ยวข้องกับน้ำทะเล ตลอดจนคลื่นน้ำที่เกิดจากแผ่นดินไหวหรือปรากฏการณ์ทางธรณีวิทยาอื่น ๆ เพิ่มด้วย (ค) ลักษณะทางธรณีวิทยาและการเกิดแผ่นดินไหว ต้องอธิบายเกี่ยวกับลักษณะทางธรณีวิทยาทั่วไปของพื้นที่ตั้ง
sectionName: ภาคผนวก
content: ข้อมูลการเกิดแผ่นดินไหวขนาดสูงสุดที่อาจจะเกิดขึ้น และปรากฏการณ์ที่เกี่ยวข้องอื่น ๆ ๔.๖ ลักษณะทางนิเวศวิทยา ต้องอธิบายรายละเอียดของสิ่งมีชีวิต ได้แก่ พืชและสัตว์ ซึ่งประกอบไปข้อมูลของชนิด ปริมาณ ความหนาแน่น แหล่งที่อยู่อาศัย และการอพยพย้ายถิ่น ๔.๗
sectionName: ภาคผนวก
content: ความหนาแน่นและการกระจายของประชากรโดยรอบบริเวณพื้นที่ตั้งทั้งที่อยู่ถาวรและที่ย้ายถิ่นฐานมาชั่วคราว รวมถึงอัตราการเพิ่มจำนวนของประชากร ๔.๘ ผลกระทบทางรังสีที่มีต่อประชาชนและสิ่งแวดล้อม บทที่ ๕ สถานที่ให้บริการจัดการกากกัมมันตรังสี ระบบการทำงาน และส่วนประกอบต่าง ๆ ๕.๑
sectionName: ภาคผนวก
content: แบบหรือแผนผังของสถานที่ให้บริการจัดการกากกัมมันตรังสีที่แสดงตำแหน่งขององค์ประกอบและระบบที่สำคัญของสถานที่ให้บริการจัดการกากกัมมันตรังสี ประเภทและขนาดของห้องปฏิบัติการ ห้องทดลอง อาคารต่าง ๆ ทางเชื่อมต่อระหว่างอาคาร ๕.๒ ข้อมูลและรายละเอียดที่เกี่ยวข้องกับเทคนิคในการดำเนินการจัดการกากกัมมันตรังสี
sectionName: ภาคผนวก
content: รวมทั้งแผนผังขั้นตอนการดำเนินงานที่เกี่ยวข้อง ๕.๓ การประมาณปริมาณกากกัมมันตรังสีและคุณลักษณะของกากกัมมันตรังสีตามที่สถานที่ให้บริการจัดการกากกัมมันตรังสีออกแบบไว้ ๕.๔ ขั้นตอนการควบคุมการรับกากกัมมันตรังสีตามเกณฑ์การรับกากกัมมันตรังสีของสถานที่ให้บริการจัดการกากกัมมันตรังสี ๕.๕
sectionName: ภาคผนวก
content: ขั้นตอนที่ใช้กับกากกัมมันตรังสีที่ไม่เป็นไปตามเกณฑ์การรับกากกัมมันตรังสีของสถานที่ให้บริการจัดการกากกัมมันตรังสี ๕.๖ การพิจารณาเลือกวิธีการที่เหมาะสมในการจัดการกากกัมมันตรังสีที่รับมาดำเนินการ เช่น เก็บไว้เพื่อรอการสลายตัวและปลดออกจากการกำกับดูแล หรือการขจัดกากกัมมันตรังสีในสถานที่ที่ได้รับอนุญาต
sectionName: ภาคผนวก
content: ๕.๗ การชำระล้างความเปรอะเปื้อนสำหรับเครื่องมือ อุปกรณ์ พื้นและผนัง ๕.๘ อาคารสนับสนุนที่เกี่ยวข้องกับการจัดการกากกัมมันตรังสี ทั้งภายในและภายนอกพื้นที่สถานที่ให้บริการจัดการกากกัมมันตรังสี ฝ่ายซ่อมบำรุงเครื่องมือและอุปกรณ์ต่าง ๆ ซึ่งรวมถึง (ก) แผนผังโดยรวมและการออกแบบระบบระบายอากาศ (ข)
sectionName: ภาคผนวก
content: รายละเอียดของระบบระบายน้ำ (ค) แหล่งพลังงานไฟฟ้า (ง) แหล่งน้ำสำรอง (จ) ระบบทำความร้อนและปรับอากาศ (ฉ) ระบบการติดต่อสื่อสาร (ช) ระบบความดันอากาศ ๕.๙ มาตรการควบคุมความแข็งแรงและทนทานของอาคาร ๕.๑๐ คุณลักษณะของเครื่องมือและอุปกรณ์ที่ถูกออกแบบสำหรับการดำเนินการจัดการกากกัมมันตรังสี (ก)
sectionName: ภาคผนวก
content: เหตุผลในการเลือกอุปกรณ์โดยคำนึงถึงลักษณะทางเครื่องกลเคมี การทนทานต่อความร้อนและการกัดกร่อน และลักษณะสำหรับการชำระล้างความเปรอะเปื้อน (ข) ทะเบียนข้อมูลอุปกรณ์ในการดำเนินการ เช่น เครื่องกำบังรังสี เครื่องบดอัด ระบบการกรอง เครื่องสูบน้ำ วาล์ว ท่อส่งน้ำ (ค) วัตถุประสงค์ ระบบการทำงาน ความจุ และข้อจำกัด
sectionName: ภาคผนวก
content: (ง) ปัจจัยในการควบคุม เช่น อุณหภูมิ ความดัน น้ำหนัก ค่าความเป็นกรดด่าง ระดับรังสี ๕.๑๑ คำอธิบายลักษณะที่เกี่ยวข้องกับความปลอดภัยของระบบและองค์ประกอบ รวมถึงการควบคุมการทำงาน เช่น (ก) การออกแบบให้ทนทานต่อความเสียหายเชิงกล ความร้อน และการกัดกร่อน รวมทั้งไฟและการระเบิด (ข)
sectionName: ภาคผนวก
content: การป้องกันและการลดการได้รับรังสี และการปล่อยวัสดุกัมมันตรังสีออกสู่สิ่งแวดล้อม บทที่ ๖ ข้อมูลของประเภทและปริมาณกากกัมมันตรังสี ๖.๑ แหล่งกำเนิดกากกัมมันตรังสี ๖.๒ ลักษณะทางกายภาพ เคมี และชีวภาพของกากกัมมันตรังสี รวมทั้งปริมาณ ส่วนประกอบ และค่ากัมมันตภาพของนิวไคลด์กัมมันตรังสี ๖.๓
sectionName: ภาคผนวก
content: การประเมินค่าปริมาณและค่ากัมมันตภาพโดยรวมของกากกัมมันตรังสีที่คาดว่าจะดำเนินการจัดการในแต่ละปี และผลรวมของกากกัมมันตรังสีที่คาดว่าจะดำเนินการจัดการตลอดช่วงอายุของสถานที่ให้บริการจัดการกากกัมมันตรังสี ๖.๔
sectionName: ภาคผนวก
content: คำอธิบายบรรจุภัณฑ์ที่จะใช้ในการขนส่งกากกัมมันตรังสีไปดำเนินการจัดการในสถานที่ให้บริการจัดการกากกัมมันตรังสี ๖.๕ คำอธิบายระบบฐานข้อมูลในการจัดเก็บข้อมูลทะเบียนกากกัมมันตรังสีและขั้นตอนในการเก็บรักษาข้อมูล ๖.๖
sectionName: ภาคผนวก
content: รายละเอียดของกากกัมมันตรังสีทุติยภูมิที่คาดว่าจะเกิดขึ้นจากการดำเนินการจัดการกากกัมมันตรังสีทั้งหมด บทที่ ๗ การประเมินความปลอดภัยของสถานที่ให้บริการจัดการกากกัมมันตรังสี ๗.๑ ผลกระทบทางด้านรังสีที่มีต่อประชาชนและสิ่งแวดล้อม ๗.๒ ผลกระทบที่ไม่ได้เกิดจากทางด้านรังสีที่มีต่อประชาชนและสิ่งแวดล้อม ๗.๓
sectionName: ภาคผนวก
content: ความเหมาะสมของพื้นที่ตั้งและการออกแบบ ๗.๔ โครงสร้าง ระบบ และส่วนประกอบทางวิศวกรรมที่เกี่ยวข้องกับความปลอดภัย ๗.๕ ความปลอดภัยเชิงป้องกัน ที่อธิบายถึงลักษณะทางด้านความปลอดภัยที่สามารถทำงานได้เองตามธรรมชาติ ๗.๖ ระบบการป้องกันเชิงลึกของสถานที่ให้บริการจัดการกากกัมมันตรังสี หรือกิจกรรมใด ๆ
sectionName: ภาคผนวก
content: ในการจัดการกากกัมมันตรังสี ที่อธิบายถึงลำดับขั้นของเครื่องมือ อุปกรณ์ หรือวิธีการหลาย ๆ ส่วนที่นำมาใช้เพื่อให้การป้องกันอันตรายจากวัสดุกัมมันตรังสีที่มีต่อผู้ปฏิบัติงานทางรังสี ประชาชน และสิ่งแวดล้อม ทั้งยังคงมีประสิทธิภาพถึงการดำเนินงานในสถานการณ์ปกติ สถานที่คาดว่าจะเกิดขึ้น และในสถานการณ์ฉุกเฉิน
sectionName: ภาคผนวก
content: ๗.๗ วัสดุ อุปกรณ์เครื่องมือ และกระบวนการถูกนำมาใช้อย่างถูกต้องและเหมาะสม บทที่ ๘ ข้อจำกัดและเงื่อนไขในการดำเนินการ ๘.๑ คำอธิบายเงื่อนไข ข้อจำกัด และขั้นตอนในการให้บริการของสถานที่ให้บริการจัดการกากกัมมันตรังสี ๘.๒ เกณฑ์การรับกากกัมมันตรังสี ๘.๓ การจัดให้มีการตรวจสอบภายในและการทดสอบโครงสร้าง
sectionName: ภาคผนวก
content: ระบบการทำงาน และองค์ประกอบที่สำคัญต่อความปลอดภัยในการดำเนินการ ๘.๔ การจัดให้มีการบำรุงรักษาเครื่องมือและระบบการทำงานที่เกี่ยวข้องกับความปลอดภัย ๘.๕ การจัดให้มีการอบรมให้แก่บุคคลที่ได้รับอนุญาตเข้าไปในสถานที่ให้บริการจัดการกากกัมมันตรังสี
sectionName: ภาคผนวก
content: เพื่อให้มีความรู้ความเข้าใจเกี่ยวกับความเสี่ยงและอันตรายของสถานที่ รวมทั้งการดำเนินการจัดการกากกัมมันตรังสี บทที่ ๙ การป้องกันอันตรายทางรังสี ๙.๑ การกำบังรังสี ๙.๒ เครื่องมือควบคุมจากระยะไกล ๙.๓ ระบบการตรวจตราระดับรังสี ๙.๔ ระบบการตรวจวัดปริมาณรังสีประจำตัวบุคคล บทที่ ๑๐
sectionName: ภาคผนวก
content: มาตรการด้านความมั่นคงปลอดภัยทางรังสี ๑๐.๑ คำอธิบายลักษณะโครงสร้างและการออกแบบของสถานที่ให้บริการจัดการกากกัมมันตรังสีเพื่อให้เกิดความมั่นคงปลอดภัยทางรังสี ๑๐.๒ คำอธิบายเครื่องมือ วิธีการ และขั้นตอนในการป้องกันการเข้าถึงโดยไม่ได้รับอนุญาตของสถานที่ให้บริการจัดการกากกัมมันตรังสี ๑๐.๓
sectionName: ภาคผนวก
content: มาตรการในการป้องกันการเคลื่อนย้ายวัสดุกากกัมมันตรังสีจากสถานที่ให้บริการจัดการกากกัมมันตรังสีโดยไม่ได้รับอนุญาต ๑๐.๔ มาตรการควบคุมการเข้าพื้นที่ที่มีการดำเนินการจัดการหรือจัดเก็บกากกัมมันตรังสี ๑๐.๕ การจัดเตรียมมาตรการการป้องกันทางกายภาพอื่น ๆ
sectionName: ภาคผนวก
content: เพื่อให้มีความมั่นคงปลอดภัยทางรังสีอย่างเหมาะสมแก่สถานที่ให้บริการจัดการกากกัมมันตรังสี บทที่ ๑๑ แผนการเฝ้าระวังการปล่อยทิ้งนิวไคลด์กัมมันตรังสีออกสู่สิ่งแวดล้อม ๑๑.๑ ข้อมูลส่วนประกอบ ลักษณะทางเคมี และลักษณะทางกายภาพของนิวไคลด์กัมมันตรังสี ๑๑.๒
sectionName: ภาคผนวก
content: เส้นทางในการปล่อยทิ้งหรือจุดในการปล่อยทิ้งออกสู่สิ่งแวดล้อม ๑๑.๓ การประเมินปริมาณโดยรวมของนิวไคลด์กัมมันตรังสีต่าง ๆ ที่คาดว่าจะปล่อยออกสู่สิ่งแวดล้อมต่อปี ๑๑.๔ รูปแบบในการปล่อยทิ้งที่คาดว่าจะดำเนินการ เช่น ประจำวัน ประจำสัปดาห์ บทที่ ๑๒
sectionName: ภาคผนวก
content: แผนการเตรียมความพร้อมและการระงับเหตุฉุกเฉินทางนิวเคลียร์และรังสี ๑๒.๑ ระบุประเภทของอุบัติเหตุซึ่งจำเป็นต้องมีมาตรการป้องกัน ๑๒.๒ การจำแนกประเภทของอุบัติเหตุ ๑๒.๓ ระบบที่ใช้ในการแจ้งเตือนเจ้าหน้าที่ในกรณีเกิดเหตุฉุกเฉิน ๑๒.๔ เส้นทางอพยพ รวมทั้งจุดรวมพล ๑๒.๕
sectionName: ภาคผนวก
content: วิธีการและอุปกรณ์สำหรับการบรรเทาผลกระทบที่เกิดขึ้นในแต่ละประเภทของอุบัติเหตุ ๑๒.๖ วิธีการและอุปกรณ์ในการประเมินการรั่วไหลของนิวไคลด์กัมมันตรังสี ๑๒.๗ หน้าที่ความรับผิดชอบของบุคคลในการเตรียมความพร้อมและการระงับเหตุฉุกเฉินทางนิวเคลียร์และรังสี หน้าที่ในการบำรุงรักษาเครื่องมืออุปกรณ์
sectionName: ภาคผนวก
content: รวมทั้งการทบทวนและปรับแผนการเตรียมความพร้อมและการระงับเหตุฉุกเฉินทางนิวเคลียร์และรังสีให้เป็นปัจจุบัน ๑๒.๘ วิธีการแจ้งเตือนหน่วยงานเพื่อรับมือกับเหตุฉุกเฉินที่อยู่ภายนอกสถานที่ให้บริการจัดการกากกัมมันตรังสีและการร้องขอความช่วยเหลืออย่างทันท่วงที
sectionName: ภาคผนวก
content: รวมทั้งการช่วยเหลือทางการแพทย์เพื่อให้การรักษาผู้ปฏิบัติงานที่ได้รับบาดเจ็บและเปรอะเปื้อนสารกัมมันตรังสี ๑๒.๙ การฝึกอบรมและการฝึกซ้อมในการระงับและบรรเทาเหตุฉุกเฉิน บทที่ ๑๓ แผนการเลิกดำเนินการ ๑๓.๑ คำอธิบายการจัดเตรียมแหล่งเงินทุน ๑๓.๒ การเตรียมการสำหรับการเลิกดำเนินการในระหว่างช่วงดำเนินการ เช่น
sectionName: ภาคผนวก
content: ข้อกำหนดในการจัดเก็บข้อมูลของการดำเนินการและการเฝ้าระวังที่อาจจำเป็นในการวางแผน การเลิกดำเนินการในอนาคต ๑๓.๓ คำอธิบายวิธีการในการเลิกดำเนินตามแผนที่กำหนด เช่น การชำระล้างความเปรอะเปื้อน การรื้อถอน ๑๓.๔ การบริหารจัดการกากกัมมันตรังสีที่เกิดจากกิจกรรมในการเลิกดำเนินการ ๑๓.๕
sectionName: ภาคผนวก
content: กิจกรรมหลังจากการเลิกดำเนินการ เช่น แผนในการสำรวจทางรังสีของพื้นที่ตั้ง แผนในการฟื้นฟูพื้นที่ บทที่ ๑๔ การบริหารจัดการคุณภาพ ๑๔.๑ คำอธิบายวิธีการในการตรวจสอบข้อมูลเกี่ยวกับคุณลักษณะของกากกัมมันตรังสีที่ได้รับมาจากผู้ก่อให้เกิดกากกัมมันตรังสี เช่น การตรวจสอบบัญชี การทบทวนจากเอกสารหรือการตรวจวัดต่าง
sectionName: ภาคผนวก
content: ๆ เพื่อให้ข้อมูลที่ได้มีระดับความถูกต้อง เพื่อให้เป็นไปตามเกณฑ์การรับกากกัมมันตรังสีที่กำหนดไว้ ๑๔.๒ คำอธิบายวิธีการต่าง ๆ ที่ใช้ในการควบคุมกระบวนการทำงาน ๑๔.๓ ระบบการบริหารจัดการข้อมูล รวมถึงระบบสำหรับการควบคุมเอกสารและการบันทึกข้อมูล ๑๔.๔
sectionName: ภาคผนวก
content: ระบบจัดเก็บข้อมูลเกี่ยวกับการฝึกอบรมและประสบการณ์ทำงานของผู้ปฏิบัติงานในการให้บริการจัดการกากกัมมันตรังสี ๑๔.๕ ข้อเสนอในการปรับปรุงระบบอย่างต่อเนื่อง ซึ่งประกอบด้วยการตรวจสอบจากทั้งภายในและภายนอก การประเมินตนเอง การทบทวนการบริหารจัดการ ๑๔.๖ แผนการจัดการความรู้
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๘๐ ประกอบกับมาตรา ๘ (๘) (๑๐) และ (๑๒) มาตรา ๔๖ (๒) มาตรา ๕๑ วรรคสี่ มาตรา ๕๒ มาตรา ๕๓ วรรคสาม มาตรา ๕๕ วรรคสามและวรรคสี่ มาตรา ๕๖ วรรคหนึ่ง มาตรา ๕๘ วรรคสาม มาตรา ๖๔ วรรคสี่และวรรคห้า มาตรา ๖๕ มาตรา ๖๗ วรรคหนึ่ง มาตรา ๗๐ วรรคสอง
content: และมาตรา ๗๒ วรรคหนึ่ง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้การกำหนดศักยภาพทางเทคนิคและการเงินของผู้ตั้งสถานที่ให้บริการจัดการกากกัมมันตรังสี รายงานวิเคราะห์ความปลอดภัยของสถานที่ให้บริการจัดการกากกัมมันตรังสีฉบับเบื้องต้น รวมทั้งหลักเกณฑ์ วิธีการ
content: และเงื่อนไขการขอรับใบอนุญาต การออกใบอนุญาต และการออกใบแทนใบอนุญาตเกี่ยวกับการให้บริการจัดการกากกัมมันตรังสี และการเลิกดำเนินการให้บริการจัดการกากกัมมันตรังสี ให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้